NKVD uchliklari
SSSR NKVD uchligi yoki SSSR NKVD ning respublika, oʻlka va viloyat uchliklari huzuridagi maʼmuriy (suddan tashqari) qatagʻon organlari boʻlib, „sovetlarga qarshi elementlarni“ qatag‘on qilish operatsiyasini oʻtkazish maqsadida tashkil etilgan va SSSR Ittifoqida 1937-yil avgustidan 1938-yil noyabrigacha faoliyat yuritgan. Ular uch kishidan iborat edi – viloyat NKVD boshligʻi, KPSS viloyat qoʻmitasi kotibi va prokuror. SSSR NKVD uchligi SSSR Ichki ishlar xalq komissarining 1937-yil 30-iyuldagi 00447-sonli „Sobiq quloqlar, jinoyatchilar va boshqa sovetlarga qarshi unsurlarni qatagʻon qilish operatsiyasi toʻgʻrisida“gi tezkor buyrugʻiga muvofiq SSSR NKVDning respublika (viloyat) boʻyicha boshqarmasi rahbari, KPSS viloyat qoʻmitasi kotibi va respublika (viloyat) prokurori tarkibida ishlagan; hibsga olingan shaxslarni otib tashlashga, shuningdek, 8 yildan 10 yilgacha lager yoki qamoq jazosiga hukm qilish huquqiga ega.